טטה (כדורגלן)

מטאוס קרדוזו למוש מרטינש (בפורטוגזית: Mateus Cardoso Lemos Martins ידוע בכינויו טטה (Tetê); נולד ב-15 בפברואר 2000) הוא כדורגלן ברזילאי, המשחק בעמדת הקשר בגלאטסראיי.

קריירה
טטה שיחק במועדון הנוער של גרמיו. ב-2019 הצטרף לשחטאר דונצק מאוקראינה ששילמה עבורו כ-15 מיליון אירו. את הופעת הבכורה שלו בליגת העל האוקראינית ערך באפריל 2019 מול זוריה לוהנסק, הוא כבש לראשונה במאי אותה שנה בתיקו 1-1 מול דינמו קייב. הוא זכה עם דונצק בדאבל וסיים עם שני שערי ליגה ושני שערים בגביע. בעונת 2019/2020 זכה עם דונצק באליפות נוספת, הוא כבש 8 שערים בליגה במהלך העונה וכן שיחק עם דונצק בליגת האלופות בה כבש במשחק מול דינמו זאגרב ובליגה האירופית. בעונת 2020/2021 בליגת האלופות כבש ובישל בניצחון 2–3 על ריאל מדריד.

ב-31 במרץ 2022, לאחר השהתה של הליגה האוקראינית בעקבות הפלישה הרוסית לאוקראינה, הושאל טטה באולימפיק ליון. בהופעת הבכורה ב-3 באפריל גם כבש שער בכורה בניצחון 2–3 על אנז'ה.

ב-29 בינואר 2023 הושאל ללסטר סיטי עד לסוף העונה. ב-8 בפברואר כבש שער בבכורה בניצחון 4-2 על אסטון וילה.

ב-10 באוגוסט 2023 חתם טטה לארבע שנים בגלאטסראיי.

טטה היה חבר נבחרת ברזיל עד גיל 20 במהלך אליפות אמריקה הדרומית בכדורגל עד גיל 20 2019.

קישורים חיצוניים

כדורגלנים ברזילאים
קשרי כדורגל ברזילאים
כדורגלני שחטאר דונצק
כדורגלני אולימפיק ליון
כדורגלני לסטר סיטי
כדורגלני גלאטסראיי
ספורטאים ברזילאים באוקראינה
ספורטאים ברזילאים בצרפת
ספורטאים ברזילאים באנגליה
ספורטאים ברזילאים בטורקיה
ברזילאים שנולדו ב-2000